CELEX: 32012D0310
Language: sk
Date: 2012-06-12 00:00:00
Title: 2012/310/SZBP: Rozhodnutie Politického a bezpečnostného výboru EULEX KOSOVO/1/2012 z  12. júna 2012 , ktorým sa predlžuje mandát vedúceho misie Európskej únie na podporu právneho štátu v Kosove, EULEX KOSOVO

15.6.2012   
            
            
               SK
            
            
               Úradný vestník Európskej únie
            
            
               L 154/24
            
         ROZHODNUTIE POLITICKÉHO A BEZPEČNOSTNÉHO VÝBORU EULEX KOSOVO/1/2012
   z 12. júna 2012,
   ktorým sa predlžuje mandát vedúceho misie Európskej únie na podporu právneho štátu v Kosove (1), EULEX KOSOVO
   (2012/310/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na jednotnú akciu Rady 2008/124/SZBP zo 4. februára 2008 o misii Európskej únie na podporu právneho štátu v Kosove, EULEX KOSOVO (2), a najmä na jej článok 12 ods. 2,
   keďže:
   
               (1)
            
            
               Na základe článku 12 ods. 2 jednotnej akcie 2008/124/SZBP sa Politický a bezpečnostný výbor (ďalej len „PBV“) oprávňuje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického usmerňovania misie Európskej únie na podporu právneho štátu v Kosove (EULEX KOSOVO) vrátane prijímania rozhodnutia o vymenovaní vedúceho misie.
            
         
               (2)
            
            
               Rada prijala 5. júna 2012 rozhodnutie 2012/291/SZBP (3), ktorým sa predlžuje trvanie misie EULEX KOSOVO do 14. júna 2014.
            
         
               (3)
            
            
               Rozhodnutím 2010/431/SZBP (4) PBV na základe návrhu vysokej predstaviteľky Únie pre zahraničné veci a bezpečnostnú politiku (ďalej len „vysoká predstaviteľka“) vymenoval pána Xaviera BOUT DE MARNHACA za vedúceho misie EULEX KOSOVO s účinnosťou od 15. októbra 2010, rozhodnutím 2011/688/SZBP (5) predĺžil mandát pána Xaviera BOUT DE MARNHACA do 14. decembra 2011 a rozhodnutím 2011/849/SZBP (6) predĺžil tento mandát do 14. júna 2012.
            
         
               (4)
            
            
               Vysoká predstaviteľka navrhla 7. júna 2012 predĺženie mandátu pána Xaviera BOUT DE MARNHACA ako vedúceho misie EULEX KOSOVO do 14. októbra 2012,
            
         PRIJAL TOTO ROZHODNUTIE:
   Článok 1
   Mandát pána Xaviera BOUT DE MARNHACA ako vedúceho misie EULEX KOSOVO sa týmto predlžuje do 14. októbra 2012.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 15. júna 2012.
   
      V Bruseli 12. júna 2012
      
         
            Za Politický a bezpečnostný výbor
         
         
            predseda
         
         O. SKOOG
      
   
   
      (1)  Týmto označením nie sú dotknuté pozície k otázke štatútu a označenie je v súlade s rezolúciou BR OSN č. 1244 (1999) a so stanoviskom Medzinárodného súdneho dvora (ICJ) k vyhláseniu nezávislosti Kosova.
   
      (2)  Ú. v. EÚ L 42, 16.2.2008, s. 92.
   
      (3)  Ú. v. EÚ L 146, 6.6.2012, s. 46.
   
      (4)  Ú. v. EÚ L 202, 4.8.2010, s. 10.
   
      (5)  Ú. v. EÚ L 270, 15.10.2011, s. 32.
   
      (6)  Ú. v. EÚ L 335, 17.12.2011, s. 85.